કમિશનરે આજે ઈજનેર વિભાગના અધિકારીઓનો ઊધડો લીધો હતો અને એ સાથે જાહેર રસ્તાઓની તૂટેલી ફૂટેલી હાલત તથા ફૂટપાથો નીચે જમા થતા કાદવ કીચડની સફાઈ થતી ન હોવા સામે રોષ વ્યક્ત કર્યા હતો. મ્યુનિ. કોર્પારેશનના વિવિધ વિભાગોના અધિકારીઓ સાથેની આ રિવ્યૂ બેઠકમાં કમિશનરે એમ પણ જણાવ્યું હતું કે, શહેરના જાહેર રસ્તાઓ અને બાયપાસ માર્ગની દુરસ્તી અંગે ઈજનેર વિભાગ દ્વારા મને કોઈ ઈનપુટ મળતું જ નથી.